CELEX: 62022TN0016
Language: mt
Date: 2022-01-10 00:00:00
Title: Kawża T-16/22: Rikors ippreżentat fl-10 ta’ Jannar 2022 – NV vs BEI

28.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 95/40
            
         
      Rikors ippreżentat fl-10 ta’ Jannar 2022 – NV vs BEI
      (Kawża T-16/22)
      (2022/C 95/57)
      Lingwa tal-kawża: il-Franċiż
      
         Partijiet
      
      
         Rikorrent: NV (rappreżentant: L. Levi, avukat)
      
         Konvenut: Il-Bank Ewropew tal-Investiment
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddikjara dan ir-rikors ammissibbli u fondat;
                  konsegwentement
               
            
                  —
               
               
                  tannulla d-deċiżjoni tal-5 ta’ Frar 2021 li tikklassifika bħala irregolaritajiet l-assenzi tar-rikorrenti matul il-perijodi li ġejjin: mid-29 ta’ Mejju 2020 sal-15 ta Settembru 2020, mit-30 ta’ Ġunju 2020 sat-30 ta’ Settembru 2020, mis-7 ta’ Settembru 2020 sas-7 ta’ Novembru 2020, u mit-3 ta’ Novembru 2020 sat-8 ta’ Jannar 2021;
               
            
                  —
               
               
                  sa fejn meħtieġ, tannulla d-deċiżjoni tal-1 ta’ Ottubru 2021 li tiċħad l-appell amministrattiv imressaq fl-1 ta’ April 2021 kontra d-deċiżjoni tal-5 ta’ Frar 2021;
               
            
                  —
               
               
                  tannulla d-deċiżjoni tal-20 ta’ April 2021 li tikklassifika bħala irregolaritajiet l-assenza tar-rikorrenti mit-8 ta’ Jannar 2021 sat-8 ta’ April 2021;
               
            
                  —
               
               
                  tannulla d-deċiżjoni tat-3 ta’ Mejju 2021 li tikklassifika bħala irregolaritajiet l-assenza tar-rikorrenti bejn it-8 ta’ April 2021 u t-8 ta’ Ġunju 2021;
               
            
                  —
               
               
                  sa fejn meħtieġ, tannulla d-deċiżjoni tas-27 ta’ Ottubru 2021 li tiċħad l-appell amministrattiv imressaq fit-18 ta’ Ġunju 2021 kontra d-deċiżjonijiet tal-20 ta’ April 2021 u tat-3 ta’ Mejju 2021;
               
            
                  —
               
               
                  tikkundanna lill-BEI għall-ħlas tar-remunerazzjonijiet marbuta mal-perijodi mid-29 ta’ Mejju 2020 sat-8 ta’ Jannar 2021, mit-8 ta’ Jannar 2021 sat-8 ta’ April 2021 u mit-8 ta’ April 2021 sat-8 ta’ Ġunju 2021, b’dan li mar-remunerazzjonijiet għandhom jiżdiedu l-interessi moratorji li għandhom jiġu stabbiliti bir-rata tal-interessi tal-Bank Ċentrali Ewropew miżjuda b’2 punti;
               
            
                  —
               
               
                  tikkundanna lill-BEI għall-ħlas ta’ kumpens għad-danni tar-rikorrenti;
               
            
                  —
               
               
                  tikkundanna lill-BEI għall-ispejjeż kollha.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq ksur tal-Artikoli 2.3, 3.3, 3.4 u 3.6 tal-Anness X tad-dispożizzjonijiet amministrattivi, ksur tal-Artikolu 34 tal-Karta moqrija jew le flimkien mal-Artikoli 2.3, 3.3, 3.4 u 3.6 tad-dispożizzjonijiet amministrattivi, żball manifest ta’ evalwazzjoni, ksur tad-dmir ta’ premura u abbuż ta’ dritt.
               
            
                  2.
               
               
                  It-tieni motiv ibbażat fuq ksur tal-obbligu u tad-dmir ta’ diliġenza, ksur tal-Artikolu 41 tal-Karta tad-Drittijiet Fundamentali tal-Unjoni Ewropea u żball manifest ta’ evalwazzjoni.
               
            
                  3.
               
               
                  It-tielet motiv ibbażat fuq ksur tal-Artikolu 33b tar-Regoli tal-Persunal u 11 tad-dispożizzjonijiet amministrattivi.